POZIV ZA EDUKATIVNI PROGRAM

**„Kako razumeti i čitati MEDIJE“**

**Kultura medijske pismenosti**

BEOGRAD, NOVI PAZAR, NIŠ, NOVI SAD I UŽICE

**O PROGRAMU**

Medijska pismenost je sposobnost pristupa, analize, procene i kreiranja medijskog sadržaja. Medijski pismeni mladi bolje razumeju poruke koje dobijaju od televizije, radija, interneta, novina, časopisa, knjiga, bilborda, video igara, muzike i svih drugih oblika medija.

Medijska pismenost razvija tehničke (sposobnost pristupa medijima), kritičke (razumevanje medijskih sadržaja, sposobnost njihovog tumačenja i kritičkog vrednovanja) i praktične veštine (sposobnost stvaranja medijskih poruka). Ove veštine omogućavaju da mediji budu shvaćeni na pravi način, bez stereotipa, i prihvaćeni u društvu koje ih pažljivo i kritički posmatra.

|  |  |  |
| --- | --- | --- |
| GRAD | DATUM | ROK ZA PRIJAVU |
| Beograd | 27, 28. i 29. maj | 23.05 |
| Novi Sad | 5, 6. i 7. jun | 31.05 |
| Niš | 12, 13. i 14. jun | 07.06 |
| Novi Pazar | 19, 20. i 21. jun | 14.06 |
| Užice | 27, 28. i 29. jun | 21.06 |

**Teme programa:**

* Zašto je važna medijska pismenost
* Funkcije medija
* Fake News
* Uređivačka politika medija i selekcija sadržaja
* Uloga regulatornih tela
* Provera izvora informacija i analiza sadržaja
* Televizija kao prozor u svet – novinarski žanrovI

Učešće na programu je **besplatno**. Forum mladih sa invaliditetom snosi sve troškove obuke i organizuje ručak i kafe pauze.

**KAKO SE PRIJAVITI?**

Da biste se prijavili za učešće u programu potrebno je popuniti [**prijavni formular**](http://fmi.rs/wp-content/uploads/2019/05/Prijavni-formular.docx).

Prijavni formular se šalje na e-mail adresu: [prijave@fmi.rs](mailto:prijave@fmi.rs) **.**

**Za sve dodatne informacije** o programu možete se obratiti Forumu mladih sa invaliditetom putem telefona 011 32 20 632 (od 09:00h do 17:00h) ili putem mail-a prijave@fmi.rs .

**O PREDAVAČU:**

**Maša Đorđević** je diplomirala Novinarstvo na Fakultetu politički nauka u Beogradu, na kome je potom završila i master studije. Prethodno je završila srednju – umetničku školu Artimedia i stekla zvanje saradnika u dramskoj nastavi. Novinar istraživač je u Centru za profesionalizaciju medija i medijsku pismenost.

Pred kamere je stala prvi put u trećem razredu osnovne škole, kada je vodila dečje i tinejdžerske emisije, i već tada je osetila magiju televizije. Novinar je i autor emisija „Budi i ti IT“ i „Karijera“ na Link televiziji, prvoj internet televiziji u Srbiji. Učestvovala je u realizaciji emisija na televizijama sa nacionalnom frekvencijom. Uređivala je emsiju „Javna odbrana“ i bila deo kulturno – umetničke redakcije RTS-a. Maša je predavač na radionicama za javni nastup u saradnji sa Kancelarijom za mlade grada Beograda. PR je Art studija „Mali Monmartr“ u Beogradu i letnjeg – filmskog kampa za decu „Mia Patria“. Donedavno je bila PR Centra za edukaciju i društvenu emancipaciju mladih. Pisala je za web portal Before After i Beogradske novine – časopis za urbanu kulturu. Konferensje je svečanosti Fakulteta političkih nauka, GO Savski Venac i voditelj dodele književne nagrade Isidora Sekulić u Skupštini grada. U školi za talente je više od deceniju realizovala brojne emisije, predstave i istraživanja. Edukator je novinarskih i radionica za javni nastup.

***Projekat “Digitalna i medijska pismenost mladih sa invaliditetom/hendikepom” realizuje Forum mladih sa invaliditetom u partnerstvu sa Udruženjem studenata sa hendikepom, Udruženjem za mlade Srbije i Secons-grupom za razvojnu inicijativu. Saradnici na projektu su Ministarstvo omladine i sporta i Tim za socijalno uključivanje i smanjenje siromaštva Vlade Republike Srbije. Projekat je podržala Evropska unija u okviru “Civil Society Facility and Media Programme 2016-2017”***